**Cu privire la aprobarea proiectului de lege pentru**

**modificarea şi completarea unor acte legislative**

**------------------------------------------------------------**

Guvernul HOTĂRĂŞTE:

Se aprobă şi se prezintă Parlamentului spre examinare proiectul de Lege pentru modificarea şi completarea unor acte legislative.

**Prim-ministru VLADIMIR FILAT**

Contrasemnează:

Ministrul afacerilor interne Alexei Roibu

Ministrul justiţiei Oleg Efrim

Vizează:

Secretarul general adjunct al Guvernului Roman CAZAN

Aprobată în şedinţa Guvernului

din

## Proiect

##### PARLAMENTUL REPUBLICII MOLDOVA

# **L E G E**

# **pentru modificarea şi completarea unor acte legislative**

Parlamentul adoptă prezenta lege organică.

**Art. I.** – Legea nr.416-XII din 18 decembrie 1990 cu privire la poliţie (republicată în Monitorul Oficial al Republicii Moldova, 2002, nr.17-19, art.56), cu modificările şi completările ulterioare, se modifică după cum urmează:

1. La articolul 12, punctul 19) va avea următorul cuprins:

„19) să verifice respectarea de către străini a regulilor de şedere în Republica Moldova”.

2. Articolul 13:

la punctul 44), cuvintele „cetăţenilor străini sau a apatrizilor” se substituie prin cuvîntul „străinilor”;

punctul 45) va avea următorul cuprins:

 „45) să emită decizii de returnare şi să asigure îndepărtarea străinilor de pe teritoriul Republicii Moldova”.

**Art. II.** – Legea taxei de stat nr. 1216-XII din 3 decembrie 1992 (republicată în Monitorul Oficial al Republicii Moldova, 2004, nr.53-55, art.302), cu modificările şi completările ulterioare, se modifică şi se completează după cum urmează:

1. Articolul 2 alineatul (1):

punctul 3) va avea următorul cuprins:

„3) pentru eliberarea către cetăţenii Republicii Moldova a paşapoartelor de străinătate sau a documentelor înlocuitoare în schimbul celor pierdute, a foilor suplimentare la paşaportul cetăţeanului Republicii Moldova pentru dreptul de a pleca în străinătate; pentru înaintarea cererilor privind acordarea cetăţeniei Republicii Moldova sau renunţarea la ea; pentru eliberarea invitaţiei în Republica Moldova; pentru eliberarea şi prelungirea vizelor; pentru examinarea cererii de acordare sau prelungire a dreptului de şedere provizorie străinilor; pentru examinarea cererii de acordare a dreptului de şedere permanentă străinilor; pentru acordarea şi prelungirea dreptului la muncă; pentru eliberarea confirmării de repatriere; pentru eliberarea permisului de şedere provizorie sau permanentă; pentru eliberarea buletinului de identitate pentru apatrizi; pentru eliberarea paşaportului pentru persoane fără cetăţenie (apatrizi); pentru susţinerea examenului de stabilire a nivelului de cunoaştere a limbii de stat”;

punctul 4) va avea următorul cuprins:

„4) pentru înregistrarea la domiciliu”.

2. Articolul 3:

punctul 3) va avea următorul cuprins:

„3) pentru efectuarea altor acţiuni:

a) pentru eliberarea către cetăţenii Republicii Moldova a paşapoartelor de străinătate sau a documentelor înlocuitoare în schimbul celor pierdute, a foilor suplimentare la paşaportul cetăţeanului Republicii Moldova pentru dreptul de a pleca în străinătate – 100%

b) pentru cererile:

de acordare a cetăţeniei Republicii Moldova – 90 lei

de renunţare la cetăţenia Republicii Moldova – 180 lei

c) pentru eliberarea invitaţiei în Republica Moldova – 100%

d) pentru eliberarea şi prelungirea vizelor – 100 %

e) pentru examinarea cererii de acordare sau prelungire a dreptului de şedere provizorie – 180 lei

f) pentru examinarea cererii de acordare a dreptului de şedere permanentă – 200 lei

g) pentru examinarea dosarului privind acordarea dreptului la muncă – 720 lei

h) pentru examinarea dosarului privind prelungirea dreptului la muncă – 360 lei

j) pentru eliberarea confirmării de repatriere – 100%

k) pentru eliberarea permisului de şedere provizorie sau permanentă – 50 lei

l) pentru eliberarea buletinului de identitate pentru apatrizi – 100%

m) pentru eliberarea paşaportului persoanelor fără cetăţenie (apatrizi) – 100%

n) pentru susţinerea examenului de stabilire a nivelului de cunoaştere a limbii de stat – 50 lei”;

punctul 4) va avea următorul cuprins:

„4) pentru înregistrarea la domiciliu – 50 %”.

3. Articolul 4:

la alineatul (3) punctul 7), cuvintele „cetăţenii străini” se substituie prin cuvîntul „străinii”, iar după cuvintele „permiselor de şedere” se introduce cuvîntul „provizorie”;

alineatul (6):

la punctul 1), cuvintele „cetăţenii străini” se substituie prin cuvîntul „străinii”, iar sintagma „eliberarea adeverinţei de imigrant” se substituie prin cuvintele „examinarea cererii de acordare sau prelungire a dreptului de şedere provizorie”;

la punctul 2), cuvintele „cetăţenii străini” se substituie prin cuvîntul „străinii”.

**Art. III. –** Legea nr. 269-XIII din 9 noiembrie 1994 cu privire la ieşirea şi intrarea în Republica Moldova (Monitorul Oficial al Republicii Moldova, 1995, nr. 6, art. 54), cu modificările şi completările ulterioare, se modifică după cum urmează:

1. În preambul, cuvintele „cetăţenilor străini şi apatrizilor” se exclud.
2. La articolul 1, alineatul (5) se exclude.
3. La articolul 2 alineatul (1) cuvintele „apatrizilor domiciliaţi în Republica Moldova” se exclud.
4. Capitolul III se exclude.
5. În titlul capitolului IV, cuvintele „a invitaţiilor şi a permiselor de şedere” se exclud.
6. Articolul 9 se exclude.
7. La articolul 10, cuvintele „a invitaţiei şi a permisului de şedere” se exclud.
8. Articolul 11:

alineatul (3) se exclude;

la alineatul (4), cuvîntul „apatrizii” se exclude.

**Art. IV. –** Articolul 3 din Legea nr. 273-XIII din 9 noiembrie 1994 privind actele de identitate din sistemul naţional de paşapoarte (Monitorul Oficial al Republicii Moldova,1995, nr.9, art. 89), cu modificările şi completările ulterioare, se modifică şi se completează după cum urmează:

la alineatul (2), cuvintele „care domiciliază permanent în Republica Moldova” se substituie prin cuvintele „cărora li s-a acordat dreptul de şedere permanentă în Republica Moldova”;

alineatul (4) va avea următorul cuprins:

„(4) Permisul de şedere provizorie se eliberează străinului căruia i s-a acordat sau i s-a prelungit, după caz, dreptul de şedere provizorie.”;

se completează cu alineatul (41) cu următorul cuprins:

„(41) Permisul de şedere permanentă se eliberează străinului, cu excepţia apatrizilor, căruia i s-a acordat dreptul de şedere permanentă în Republica Moldova.”;

la alineatul (5) litera d), poziţiile:

„CR – PERMIS DE ŞEDERE

ВИД НА ЖИТЕЛЬСТВО

PERMISSION FOR RESIDANCE;

IR – PERMIS DE ŞEDERE PENTRU CETĂŢENII STRĂINI (provizoriu)

RESIDENCE PERMIT FOR FOREIGN CITIZENS (temporary);

IC – PERMIS DE ŞEDERE PENTRU APATRIZI (provizoriu);

STATELESS PERSONS RESIDENCE PERMIT (temporary)”;

se substituie prin poziţiile:

„CR – PERMIS DE ŞEDERE PERMANENTĂ

PERMANENT RESIDENCE PERMIT;

IR – PERMIS DE ŞEDERE PROVIZORIE (pentru străini)

TEMPORARY RESIDENCE PERMIT (for foreigners);

 IC – PERMIS DE ŞEDERE PROVIZORIE (pentru apatrizi)

 TEMPORARY RESIDENCE PERMIT (for stateless persons);”;

alineatul (12) va avea următorul cuprins:

„(12) Valabilitatea permisului de şedere provizorie este limitată la perioada pentru care s-a acordat sau, după caz, s-a prelungit dreptul de şedere provizorie în Republica Moldova al titularului. Permisul de şedere provizorie se reînnoieşte de fiecare dată cu ocazia prelungirii dreptului de şedere provizorie.”;

se completează cu alineatul (121) cu următorul cuprins:

„(121) Permisul de şedere permanentă se eliberează pe perioada valabilităţii actului de identitate naţional şi se reînnoieşte succesiv.”;

alineatul (13) se exclude;

alineatul (14) va avea următorul cuprins:

„(14) În permisele de şedere provizorie pentru străini se indică suplimentar:

1. seria şi numărul paşaportului naţional;
2. ţara de reşedinţă;
3. scopul şederii;
4. instituţia, organizaţia, persoana gazdă;”.

**Art. V. –** Capitolul III dinLegea nr. 275-XIII din 10 noiembrie 1994 cu privire la statutul juridic al cetăţenilor străini şi al apatrizilor în Republica Moldova (Monitorul Oficial al Republicii Moldova,1994, nr.20, art. 234), cu modificările şi completările ulterioare, se exclude.

**Art.VI.** – La articolul 8 litera r) din Legea nr.619-XIII din 31 octombrie 1995 privind organele securităţii statului (Monitorul Oficial al Republicii Moldova, 1997, nr.10-11, art.115), cu modificările şi completările ulterioare, cuvintele „cetăţenilor străini şi a apatrizilor” se substituie prin cuvîntul „străinilor”.

**Art.VII.** – La articolul 9 litera n) din Legea privind Serviciul de Informaţii şi Securitate al Republicii Moldova nr. 753-XIV din 23 decembrie 1999 (Monitorul Oficial al Republicii Moldova, 1999, nr.156, art. 764), cu modificările şi completările ulterioare, textul „persoanele străine şi apatrizilor, precum şi de respectarea regimului de aflare a cetăţenilor străini şi a apatrizilor în ţară” se substituie prin textul „străinilor, precum şi de respectarea regimului de aflare a străinilor în ţară”.

**Art.VIII.** – Legea nr.162-XVI din 13 iulie 2007 cu privire la Serviciul Grăniceri (Monitorul Oficial al Republicii Moldova, 2007, nr.157-160, art.612), cu modificările şi completările ulterioare, se modifică după cum urmează:

1. La articolul 7 alineatul (1) litera f), cuvintele „cetăţenilor străini şi apatrizilor” se substituie prin cuvîntul „străinilor”.

2. La articolul 8 alineatul (1), punctul 9) va avea următorul cuprins:

 „9) să dispună interzicerea intrării, precum şi să nu permită intrarea străinilor în Republica Moldova, în condiţiile Legii nr.200 din 16 iulie 2010 privind regimul străinilor în Republica Moldova”.

 3. La articolul 9 alineatul (5), cuvintele „cetăţenilor străini şi apatrizilor” se substituie prin cuvîntul „străinilor”.

 **Preşedintele Parlamentului**

 **NOTĂ INFORMATIVĂ**

**la proiectul Legii pentru modificarea**

**şi completarea unor acte legislative**

La 16 iulie 2010, Parlamentul a adoptat Legea nr. 200 privind regimul străinilor în Republica Moldova (Monitorul Oficial al Republicii Moldova. 2010, Nr. 179-181, art. 610).

Conform prevederilor art. 91 al acesteia, Guvernul în termen de 6 luni de la data intrării în vigoare a prezentei Legi va prezenta Parlamentului propuneri pentru aducerea în concordanţă a legislaţiei în vigoare.

Odată cu adoptarea Legii privind regimul străinilor în Republica Moldova, au fost introduse proceduri şi noţiuni noi precum: străin, autoritatea competentă pentru străini, interdicţia de intrare, viza de tranzit aeroportuar, drept de şedere provizorie, drept de şedere permanentă, returnare, decizie de returnare, îndepărtarea, declararea indezirabil, tolerare, ghişeu unic, etc., care presupun modificarea cadrului legislativ existent în vederea evitării discrepanţelor, contradicţiilor, precum şi dublării unor reglementări.

Proiectul în cauză propune modificarea Legii nr.269–XIII din 9 noiembrie 1994 cu privire la ieşirea şi intrarea în Republica Moldova, Legii nr. 275-XIII din 10 noiembrie 1994 cu privire la statutul juridic al cetăţenilor străini şi al apatrizilor în Republica Moldova, Legii nr.273-XIII din 09 noiembrie 1994 privind actele de identitate din sistemul naţional de paşapoarte, Legii nr.416-XII din 18 decembrie 1990 cu privire la poliţie, Legii nr.1216-XII din 3 decembrie 1992 privind taxa de stat, Legii nr.619-XIII din 31 octombrie 1995 privind organele securităţii statului, Legii nr. 753-XIV din 23 decembrie 1999 privind Serviciul de Informaţii şi Securitate al Republicii Moldova, precum şi Legii nr.162-XVI din 13 iulie 2007 cu privire la Serviciul Grăniceri.

Astfel, MAI propune excluderea unui şir de articole din Legea nr. 269–XIII din 9 noiembrie 1994 cu privire la ieşirea şi intrarea în Republica Moldova, deoarece conţinutul acestora dublează prevederile Legii nr.200 din 16 iulie 2010 privind regimul străinilor în Republica Moldova şi nu mai răspund raporturilor şi realităţilor existente.

Modificarea Legii nr. 275-XIII din 10 noiembrie 1994 cu privire la statutul juridic al cetăţenilor străini şi al apatrizilor în Republica Moldova şi anume excluderea Capitolului III al acesteia reiese din faptul că reglementările date contravin prevederilor Capitolului VII al Legii privind regimul străinilor în Republica Moldova, care stipulează procedura detaliată privind îndepărtarea străinilor de pe teritoriul Republicii Moldova.

Totodată, proiectul propune modificarea articolelor privind atribuţiile şi drepturile poliţiei din Legea nr.416-XII din 18 decembrie 1990 cu privire la poliţie în corespundere prevederile noii Legi.

Modificarea Legii nr. 1216-XII din 3 decembrie 1992 privind taxa de stat are drept scop redenumirea noţiunilor ca rezultat al modificărilor conceptuale şi terminologice operate de Legea privind regimul străinilor, de asemenea se propune şi modificarea cuantumurilor tarifare percepute pentru examinarea cererilor şi eliberarea documentelor străinilor.

Majorarea cuantumurilor tarifare percepute reprezintă de fapt actualizarea acestora, fiind argumentată de faptul că tarifele anterioare au fost stabilite şi aprobate în anul 1992, şi de atunci pînă în prezent nu au fost revizuite în dependenţă de evoluţiile şi schimbările survenite în situaţia social-economică a Republicii Moldova.

Conform datelor Biroului Naţional de Statistică pentru perioada anilor 2006-2009 (Moldova în cifre, Breviar statistic, ediţia 2006 şi ediţia 2010), în anul 2006 cheltuielile bugetului public naţional au constituit 17973,9 mil. lei, pe cînd în 2009 acestea au crescut pînă la 27342,7 mil. lei.

Totodată, deficitul bugetar în 2006 a constituit 146,7 mil. lei, iar în 2009 acesta s-a majorat pînă la 4098,6 mil. lei, în timp ce rata inflaţiei a constituit, în mediu, în perioada menţionată 8,7%.

Avînd în vedere că Capitolul VIII al Legii menţionate reglementează procedura documentării străinilor, este necesar de a aduce în concordanţă Legea nr.273-XIII din 9 noiembrie 1994 privind actele de identitate din sistemul naţional de paşapoarte.

De asemenea, luînd în consideraţie noile noţiuni care se introduc prin Legea nominalizată considerăm oportun modificarea Legii nr.619-XIII din 31 octombrie 1995 privind organele securităţii statului, Legii nr. 753-XIV din 23 decembrie 1999 privind Serviciul de Informaţii şi Securitate al Republicii Moldova, precum şi Legii nr.162-XVI din 13 iulie 2007 cu privire la Serviciul Grăniceri.

Totodată, Ministerul Afacerilor Interne consideră imperativ adoptarea proiectului de Lege din următoarele aspecte şi considerente:

*Aspectul normativ.* Adoptarea proiectului va opera modificări în legislaţia în vigoare numai în limita implementării Legii nr. 200 din 16 iulie 2010 privind regimul străinilor în Republica Moldova.

*Aspectul organizatoric*. Adoptarea proiectului nu presupune crearea de structuri specializate noi pentru realizarea prevederilor prevăzute în proiectul Legii.

*Aspectul financiar şi economic*. Implementarea proiectului propus nu va necesita cheltuieli financiare suplimentare, realizarea acestora se va efectua din bugetul instituţiilor responsabile în limita resurselor disponibile.

Astfel, Ministerul Afacerilor Interne consideră indispensabil adoptarea proiectului de Lege pentru modificarea unor acte legislative, în contextul eficientizării şi perfecţionării a mecanismului de gestionare eficientă a fluxurilor migraţiei în Republica Moldova şi va asigura concordanţa, coerenţa şi corelaţia actelor legislative existente cu prevederile Legii nr. 200 din 16 iulie 2010 cu privire la regimul străinilor în Republica Moldova.

 **Ministrul afacerilor interne Alexei ROIBU**